આમ તો ભારતમાં દરેક વસ્તુઓ હાથવેંતમાં ઉપલબ્ધ બની જાય છે. ભારતીયોની ચતુરાઇ અને કલ્પનાશીલતાને કારણે જ આ ઉપલબ્ધિ શક્ય બની છે. લોકોની જરૂરિયાતો પૂરી કરવાના તમામ પ્રકારના બિઝનેસ અહીં વિકસ્યા છે, પછી તે ફૂટપાથ પર જ કેમ ના કરવો પડે. ભારતમાં ચાવી રિપેર કરવાથી લઇને દાંતના દુખાવો મટાડવા, તૂટેલાં હાડકાંને સાંધનારાથી લઇને પારંપરિક જડીબુટ્ટીઓથી અસાધ્ય રોગ દૂર કરવાનો દાવો કરનારા ઉપલબ્ધ છે. તેમાં કાન સાફ કરી આપનારા લોકોનો પણ સમાવેશ થાય છે.